**Kedves Szülők!**

Iskolánk jövő heti menetrendjéről tájékoztatjuk Önöket.

Szerencsére betegeink a gyógyulás útján vannak, de még nem tudunk teljes gőzerővel működni. Ahogy eddig is, a határozatot a tanítás rendjéről az *Operatív Törzs* hozza meg, és az *Emberi Erőforrások Minisztériuma* rendeli el, melyet nekünk be kell tartani.

**Január 25-26-27-én** a **felső tagozatos** osztályok továbbra is az **online órarend** szerint tanulnak otthonról.

**Az alsó tagozatos diákok az iskolában** a szokásos rend szerint, **kivéve az 1.a osztályt**, akik továbbra is **rendkívüli szüneten** lesznek.

**A felsősök és az 1.a étkezését** az iskola lemondta ezekre a napokra.

Szerdán, 27-én az akkori helyzetünket, hiányzásokat jelezzük a Tankerületnek, ahonnan a további intézkedés történik. A határozatról ismét tájékoztatjuk a szülőket.

**Kérjük Önöket, hogy továbbra is felelősségteljesen, feltétlenül jelezzék a titkárságon, ha gyermekük igazolt Covid miatt, vagy önkéntes karantén miatt (családi megbetegedés) tartózkodik otthon, és természetesen, ha egyéb betegség miatt mulaszt, azt is.**

Köszönjük együttműködésüket, segítségüket, támogatásukat.

Budapest, 2021. 01. 22. Tisztelettel:

 az iskola vezetősége